title: 2017 m. birželio 7 d. Komisijos įgyvendinimo reglamentas (ES) 2017/962, kuriuo sustabdomas leidimas naudoti etoksichiną kaip visų rūšių ir kategorijų gyvūnų pašarų priedą (Tekstas svarbus EEE. )

text:
8.6.2017

               LT

               Europos Sąjungos oficialusis leidinys

               L 145/13

         KOMISIJOS ĮGYVENDINIMO REGLAMENTAS (ES) 2017/962
   2017 m. birželio 7 d.
   kuriuo sustabdomas leidimas naudoti etoksichiną kaip visų rūšių ir kategorijų gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo, atsisakymo jį suteikti arba jo sustabdymo pagrindas ir tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

               (2)

               neterminuotas leidimas naudoti etoksichiną kaip visų rūšių ir kategorijų gyvūnams skirtą pašaro priedą buvo suteiktas remiantis Direktyva 70/524/EEB. Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis priedas įtrauktas į pašarų priedų registrą kaip esamas produktas;

               (3)

               vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, 2010 m. rugsėjo 21 d. buvo pateiktas prašymas leisti naudoti etoksichiną kaip visų rūšių gyvūnų pašaro priedą ir priskirti jį prie priedų kategorijos „technologiniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               Europos maisto saugos tarnyba (toliau – Tarnyba) 2015 m. spalio 21 d. priimtoje nuomonėje (3) padarė išvadą, kad įvertinus pareiškėjo pateiktus duomenis ir dokumentus neįmanoma padaryti išvados, ar priedas etoksichinas nekelia pavojaus tikslinių gyvūnų ir vartotojų saugai bei aplinkai. Išvados nebuvo galima padaryti, nes pateiktų duomenų etoksichino poveikiui gyvūnams, vartotojams bei aplinkai ir jo saugumui įvertinti apskritai neužteko. Visų pirma neįmanoma padaryti išvados, ar vienas priedo etoksichino metabolitas (etoksichino chinoniminas) nėra genotoksiškas. Be to, pripažinta, kad priedo etoksichino priemaiša p-fenetidinas gali būti mutagenas. Tarnyba mano, kad priedas etoksichinas yra veiksmingas antioksidantas pašaruose, tačiau remiantis pateiktais duomenimis nebuvo galima patvirtinti priedo veiksmingumo, kai jis naudojamas siūloma koncentracija, kuri, palyginti su šiuo metu leidžiamu didžiausiu kiekiu pašaruose, buvo sumažinta. Tarnyba taip pat patikrino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               todėl nenustatyta, kad naudojamas siūlomomis sąlygomis priedas nedaro nepageidaujamo poveikio gyvūnų sveikatai, žmonių sveikatai ar aplinkai;

               (6)

               todėl galiojantis leidimas naudoti priedą etoksichiną nebeatitinka Reglamento (EB) Nr. 1831/2003 5 straipsnyje nustatytų sąlygų;

               (7)

               galbūt gavus papildomų duomenų apie priedo etoksichino saugų naudojimą ir veiksmingumą paaiškės naujų aspektų, dėl kurių bus galima persvarstyti to priedo vertinimą. Šiuo atžvilgiu pareiškėjas, prašantis leisti naudoti priedą etoksichiną, teigia, kad galima atlikti papildomų tyrimų, siekiant įrodyti priedo saugumą ir veiksmingumą. Šiuo tikslu pareiškėjas įsipareigojo surinkti papildomų duomenų, laikydamasis tvarkaraščio, kuriame pirmumo tvarka nurodyti paeiliui atliktini tyrimai ir pagal kurį numatoma, kad paskutinio tyrimo rezultatus būtų galima turėti 2018 m. liepos mėn. Planuojamo duomenų rinkimo proceso pirmumo tvarka nustatoma remiantis Tarnybos nuomonėje nustatytų klausimų svarba. Tie tyrimai pirmiausia būtų priedo apibūdinimo atnaujinimas, visų pirma atsižvelgiant į susijusias priemaišas ir skilimo produktus, toksikologiniai tyrimai, pirmiausia susiję su etoksichino chinonimino genotoksiškumu, tikslinių gyvūnų rūšių metabolizmo ir liekanų (įskaitant liekanų koncentraciją audiniuose ir gyvūniniuose produktuose) tyrimai, tikslinių gyvūnų saugos tyrimai ir rizikos aplinkai vertinimas;

               (8)

               be to, kadangi priede etoksichine priemaišos p-fenetidino atsiranda dėl priedo gamybos proceso, pareiškėjas įsipareigojo imtis priemonių, kad tos priemaišos kiekis priede etoksichine iki 2017 m. birželio mėn. būtų laipsniškai sumažintas iki 2,5 ppm p-fenetidino. Šiuo tikslu pareiškėjas turėtų pateikti atitinkamą p-fenetidino nustatymo etoksichine ir pašaruose, kuriuose yra šio priedo, analizės metodą, o Tarnyba jį turėtų patvirtinti remdamasi Reglamentu (EB) Nr. 1831/2003 įsteigtos etaloninės laboratorijos ataskaita;

               (9)

               todėl, vadovaujantis Reglamento (EB) Nr. 1831/2003 13 straipsnio 2 dalimi, leidimas naudoti priedą etoksichiną turėtų būti sustabdytas, kol bus pateikti ir įvertinti papildomi duomenys. Sustabdymo priemonė turėtų būti peržiūrėta, kai Tarnyba tinkamai įvertins tuos duomenis. Bet kuriuo atveju, sustabdymo priemonė turėtų būti peržiūrėta, jeigu teikiant ir vertinant papildomus duomenis Tarnyba priima nepalankią nuomonę dėl priedo etoksichino saugumo arba veiksmingumo;

               (10)

               toliau naudojamas priedas etoksichinas gali kelti pavojų žmonių sveikatai, gyvūnų sveikatai ir aplinkai, todėl šį priedą ir pašarus, kuriuose jo yra, reikėtų kuo skubiau pašalinti iš rinkos. Tačiau dėl praktinių priežasčių reikėtų nustatyti pereinamąjį laikotarpį šių produktų pašalinimui iš rinkos, kad ekonominės veiklos vykdytojai galėtų tinkamai įvykdyti pašalinimo iš rinkos prievolę;

               (11)

               jūrinės pašarinės žaliavos, kuriose yra didelis riebalų rūgščių kiekis, yra jautrios oksidacijai ir aukštai temperatūrai ir turi būti stabilizuojamos antioksidantu, ypač jei pašarinės žaliavos ilgą laiką gabenamos laivais arba sandėliuojamos. Dėl tokio didelio oksidacijos pavojaus etoksichinas dažnai naudojamas siekiant veiksmingai apsaugoti pašarines žaliavas. Tokios pašarinės žaliavos, visų pirma žuvų miltai ir žuvų taukai, turi didelę maistinę vertę ir juose yra didelė koncentracija lengvai virškinamų baltymų, kurių reikia akvakultūros gyvūnų ir jaunų gyvūnų pašarui, tačiau jos naudojamos ir kitų rūšių gyvūnams, ypač kiaulėms ir naminiams paukščiams šerti. Be to, pripažįstama, kad tose pašarinėse žaliavose esantis didelis polinesočiųjų riebalų rūgščių kiekis, perkeliamas į gyvūninius produktus, yra naudingas gyvulių ir gyvūninių produktų vartotojų sveikatai. Todėl nedelsiant pašalinus iš rinkos etoksichiną gali būti padarytas neigiamas poveikis gyvūnų sveikatai ir gerovei, taip pat, kol nėra tinkamų alternatyvų, gali tapti neįmanoma tenkinti konkrečių gyvūnų mitybos poreikių;

               (12)

               etoksichinas plačiai naudojamas ir kaip tam tikrų pašarų priedų preparatų, turinčių aktyviosios medžiagos, kuri yra ypač jautri oksidacijai ir aukštai temperatūrai ir kuri, siekiant išsaugoti jos savybes, turi būti stabilizuojama antioksidantu, sudedamoji dalis. Tų pašarų priedų yra tam tikrų svarbių vitaminų preparatuose, karotenoiduose ir dažikliuose, kurie yra tirpūs riebaluose ir kurie turi būti apsaugoti gaminant, sandėliuojant ir gabenant jų turinčius preparatus bei pašarus, kol jie pasiekia gyvūnus. Etoksichinas plačiau naudojamas minėtuose pašarų priedų preparatuose, todėl jį nedelsiant pašalinus iš rinkos būtų padarytas neigiamas poveikis gyvūnų sveikatai ir gerovei, nes kelių rūšių tiek maistinių, tiek ir nemaistinių gyvūnų pašare stigtų pagrindinių mikroelementų. Be to, jei Sąjungoje pritrūktų tokių pašaro priedų preparatų, pašarai taptų mažiau veiksmingi, gyvuliai – mažiau produktyvūs, o tam tikri gyvūniniai produktai negalėtų atitikti rinkos specifikacijų;

               (13)

               šiuo metu leidžiamų naudoti alternatyvių antioksidantų (kai kurie iš jų vertinami iš naujo pagal Reglamentą (EB) Nr. 1831/2003) savybės nėra tokios pačios kaip etoksichino, ypač atsižvelgiant į veiksmingumą ir reikiamą veikliosios medžiagos koncentraciją, veikimo trukmę, technologines savybes bei gamybos sąnaudas, todėl panašu, kad etoksichino negalima iš karto pakeisti tinkamais alternatyviais antioksidantais. Vadinasi, veiklos vykdytojams reikia tam tikro laiko, per kurį jie įvertintų ir išbandytų alternatyvių antioksidantų funkcionalumą, taikydami naują sudėtį, ir pritaikytų naują gamybos procesą taip, kad būtų galima naudoti tokias galimas alternatyvias medžiagas. Todėl turėtų būti numatytas konkretus apibrėžtas pereinamasis laikotarpis, per kurį 11 ir 12 konstatuojamosiose dalyse nurodyti produktai būtų pašalinti iš rinkos, kad veiklos vykdytojai galėtų prisitaikyti prie naujos padėties ir tinkamai įvykdytų pašalinimo iš rinkos prievolę. Dėl 12 konstatuojamojoje dalyje nurodytų pašarų priedų preparatų specialaus gamybos ir sandėliavimo būdo šių preparatų alternatyvios antioksidacinės medžiagos gali būti prieinamos greičiau nei 11 konstatuojamojoje dalyje nurodytų pašarinių žaliavų alternatyvios antioksidacinės medžiagos, todėl galima nustatyti trumpesnį pereinamąjį laikotarpį;

               (14)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimo sustabdymas
   Pagal Direktyvą 70/524/EEB suteiktas ir pagal Reglamentą (EB) Nr. 1831/2003 pratęstas leidimas naudoti priedą etoksichiną, apibrėžtą to reglamento 17 straipsnyje nurodytame pašarų priedų registro įraše E 324 (priedas etoksichinas), sustabdomas.
   2 straipsnis
   Pereinamojo laikotarpio priemonės
   1.   Priedo etoksichino ir premiksų, kurių sudėtyje yra šio priedo, turimas atsargas galima toliau teikti rinkai iki 2017 m. rugsėjo 28 d. ir naudoti iki 2017 m. gruodžio 28 d. laikantis taisyklių, taikytų iki 2017 m. birželio 28 d.
   2.   Pašarines žaliavas ir kombinuotuosius pašarus, pagamintus su priedu etoksichinu arba su premiksais, kurių sudėtyje yra šio priedo, galima toliau teikti rinkai iki 2017 m. gruodžio 28 d. ir naudoti iki 2018 m. kovo 28 d. laikantis taisyklių, taikytų iki 2017 m. birželio 28 d.
   3 straipsnis
   Specialiosios pereinamojo laikotarpio priemonės, taikomos tam tikroms pašarinėms žaliavoms ir susijusiems produktams
   1.   Nukrypstant nuo 2 straipsnio:

               a)

               priedą etoksichiną ir premiksus, kurių sudėtyje yra šio priedo, skirtus dėti į pašarines žaliavas, išvardytas Komisijos reglamentu (ES) Nr. 68/2013 (4) nustatyto pašarinių žaliavų katalogo 7.1.2 įraše ir 10 skyriuje, galima toliau teikti rinkai iki 2019 m. rugsėjo 30 d. laikantis taisyklių, taikytų iki 2017 m. birželio 28 d., su sąlyga, kad priedo etoksichino arba premiksų, kuriuose yra to priedo, etiketėje būtų nurodyta paskirtis dėti į tas pašarines žaliavas;

               b)

               pašarines žaliavas, nurodytas a punkte, pagamintas su priedu etoksichinu arba su premiksais, kurių sudėtyje yra šio priedo, galima toliau teikti rinkai iki 2019 m. gruodžio 31 d. laikantis taisyklių, taikytų iki 2017 m. birželio 28 d.;

               c)

               kombinuotuosius pašarus, pagamintus su b punkte nurodytomis pašarinėmis žaliavomis, galima toliau teikti rinkai iki 2020 m. kovo 31 d. laikantis taisyklių, taikytų iki 2017 m. birželio 28 d.;

         2.   Produktus, nurodytus 1 dalies a, b ir c punktuose, galima naudoti iki 3 mėn. po tuose punktuose atitinkamai nurodytų datų laikantis taisyklių, taikytų iki 2017 m. birželio 28 d.
   4 straipsnis
   Specialiosios pereinamojo laikotarpio priemonės, taikomos tam tikriems priedų preparatams ir susijusiems produktams
   1.   Nukrypstant nuo 2 straipsnio:

               a)

               priedą etoksichiną, skirtą dėti į toliau išvardytus priedų preparatus, kuriuos leista naudoti pagal Reglamentą (EB) Nr. 1831/2003, galima toliau teikti rinkai iki 2018 m. kovo 31 d. laikantis taisyklių, taikytų iki 2017 m. birželio 28 d., su sąlyga, kad priedo etoksichino etiketėje būtų nurodyta paskirtis dėti į tuos priedų preparatus:

                           —

                           vitamino A preparatus,

                           —

                           vitamino D preparatus,

                           —

                           vitamino E preparatus,

                           —

                           vitamino K preparatus,

                           —

                           liuteino preparatus,

                           —

                           zeaksantino preparatus,

                           —

                           beta-apo-8′-karoteno rūgšties etilesterio preparatus,

                           —

                           citranaksantino preparatus,

                           —

                           kapsantino preparatus,

                           —

                           astaksantino preparatus,

                           —

                           astaksantino dimetildisukcinato preparatus,

                           —

                           kantaksantino preparatus,

                           —

                           beta karotino preparatus;

               b)

               priedų preparatus, nurodytus a punkte, kurių sudėtyje yra priedo etoksichino ir premiksų, kurių sudėtyje yra šio priedo, galima toliau teikti rinkai iki 2018 m. birželio 30 d. laikantis taisyklių, taikytų iki 2017 m. birželio 28 d.;

               c)

               pašarines žaliavas ir kombinuotuosius pašarus, kurių sudėtyje yra b punkte nurodytų produktų, galima toliau teikti rinkai iki 2018 m. rugsėjo 30 d. laikantis taisyklių, taikytų iki 2017 m. birželio 28 d.

         2.   Produktus, nurodytus 1 dalies a, b ir c punktuose, galima naudoti iki 3 mėn. po tuose punktuose atitinkamai nurodytų datų laikantis taisyklių, taikytų iki 2017 m. birželio 28 d.
   5 straipsnis
   Peržiūra
   Šis reglamentas peržiūrimas ne vėliau kaip 2020 m. gruodžio 31 d. ir bet kuriuo atveju, jeigu Tarnyba priima nepalankią nuomonę dėl priedo etoksichino saugumo arba veiksmingumo.
   6 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. birželio 7 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  OL L 270, 1970 12 14, p. 1.

      (3)  EFSA Journal 2015; 13(11):4272.

      (4)  2013 m. sausio 16 d. Komisijos reglamentas (ES) Nr. 68/2013 dėl pašarinių žaliavų katalogo (OL L 29, 2013 1 30, p. 1).


title: 2012 m. sausio 30 d. Komisijos įgyvendinimo reglamentas (ES) Nr. 77/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
31.1.2012

               LT

               Europos Sąjungos oficialusis leidinys

               L 27/7

         KOMISIJOS ĮGYVENDINIMO REGLAMENTAS (ES) Nr. 77/2012
   2012 m. sausio 30 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (EK) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (EK) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 30 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  138,3

                  MA

                  58,6

                  TN

                  90,3

                  TR

                  119,7

                  ZZ

                  101,7

                  0707 00 05

                  EG

                  217,9

                  JO

                  241,9

                  MA

                  148,6

                  TR

                  180,8

                  ZZ

                  197,3

                  0709 91 00

                  EG

                  143,2

                  ZZ

                  143,2

                  0709 93 10

                  MA

                  124,4

                  TR

                  177,7

                  ZZ

                  151,1

                  0805 10 20

                  EG

                  49,6

                  MA

                  54,8

                  TN

                  58,8

                  TR

                  63,2

                  ZZ

                  56,6

                  0805 20 10

                  IL

                  185,7

                  MA

                  94,2

                  ZZ

                  140,0

                  0805 20 30, 0805 20 50, 0805 20 70, 0805 20 90

                  CN

                  61,2

                  EG

                  88,5

                  IL

                  94,5

                  JM

                  118,0

                  KR

                  91,5

                  MA

                  55,4

                  PK

                  50,1

                  TR

                  97,0

                  ZZ

                  82,0

                  0805 50 10

                  TR

                  65,8

                  ZZ

                  65,8

                  0808 10 80

                  CA

                  118,4

                  CL

                  79,0

                  CN

                  74,5

                  US

                  155,0

                  ZZ

                  106,7

                  0808 30 90

                  CN

                  46,1

                  TR

                  95,1

                  US

                  120,1

                  ZA

                  97,6

                  ZZ

                  89,7

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2017 m. vasario 15 d. Komisijos įgyvendinimo reglamentas (ES) 2017/356, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Rheinisches Zuckerrübenkraut / Rheinischer Zuckerrübensirup / Rheinisches Rübenkraut (SGN)] specifikacijos pakeitimas

text:
1.3.2017

               LT

               Europos Sąjungos oficialusis leidinys

               L 54/2

         KOMISIJOS ĮGYVENDINIMO REGLAMENTAS (ES) 2017/356
   2017 m. vasario 15 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Rheinisches Zuckerrübenkraut / Rheinischer Zuckerrübensirup / Rheinisches Rübenkraut (SGN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Vokietijos pateiktą saugomos geografinės nuorodos „Rheinisches Zuckerrübenkraut“ / „Rheinischer Zuckerrübensirup“ / „Rheinisches Rübenkraut“, kuri įregistruota Komisijos įgyvendinimo reglamentu (ES) Nr. 628/2012 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Rheinisches Zuckerrübenkraut“ / „Rheinischer Zuckerrübensirup“ / „Rheinisches Rübenkraut“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 15 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2012 m. liepos 6 d. Komisijos įgyvendinimo reglamentas (ES) Nr. 628/2012, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Rheinisches Zuckerrübenkraut / Rheinischer Zuckerrübensirup / Rheinisches Rübenkraut (SGN)] (OL L 182, 2012 7 13, p. 10).

      (3)  OL C 403, 2016 11 1, p. 9.


title: 2014 m. balandžio 29 d. Komisijos įgyvendinimo reglamentas (ES) Nr. 454/2014, kuriuo panaikinamas Įgyvendinimo reglamentas (ES) Nr. 1066/2010 dėl tam tikrų prekių klasifikavimo Kombinuotojoje nomenklatūroje

text:
6.5.2014

               LT

               Europos Sąjungos oficialusis leidinys

               L 133/29

         KOMISIJOS ĮGYVENDINIMO REGLAMENTAS (ES) Nr. 454/2014
   2014 m. balandžio 29 d.
   kuriuo panaikinamas Įgyvendinimo reglamentas (ES) Nr. 1066/2010 dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               pagal Komisijos įgyvendinimo reglamentą (ES) Nr. 1066/2010 (2) su pakeitimais, Įgyvendinimo reglamentu (ES) Nr. 441/2013 (3), gaminys, kurį sudaro garsinio dažnio stiprintuvas ir garsiakalbis viename korpuse, klasifikuojamas kaip elektrinis garsinio dažnio stiprintuvas priskiriant KN kodą 8518 40 80;

               (2)

               Suderintos sistemos (SS) komitetas 2013 m. rugsėjo mėn. 52-ajame posėdyje patvirtino klasifikavimo išvadą dėl identiško gaminio klasifikavimo kaip garsiakalbių rinkinio, sumontuoto tame pačiame korpuse, priskiriant SS 8518 22 subpozicijai;

               (3)

               pagal 1987 m. balandžio 7 d. Tarybos sprendimą 87/369/EEB (4) ES yra Tarptautinės suderintos prekių aprašymo ir kodavimo sistemos konvencijos (žinomos kaip Suderinta sistema arba SS), parengtos Muitinių bendradarbiavimo tarybos (žinomos kaip Pasaulio muitinių organizacija arba PMO), susitariančioji šalis;

               (4)

               Europos Sąjungos Teisingumo Teismas nusprendė, kad nors PMO išvados dėl prekių klasifikavimo SS nėra teisiškai privalomos, klasifikuojant tas prekes Kombinuotojoje nomenklatūroje (KN), šios išvados laikytinos nurodymais, kurie labai padeda paaiškinti įvairių KN tarifinių pozicijų aprėptį, jeigu jos neprieštarauja atitinkamos pozicijos aprašui (be kita ko žr. Europos Sąjungos Teisingumo Teismo sprendimus bylose C-206/03 (5), C-15/05 (6) ir C-227/11 (7));

               (5)

               siekiant užtikrinti vienodą Suderintos sistemos aiškinimą ir taikymą tarptautiniu mastu ir atsižvelgiant į tai, kad sprendimas atitinka SS subpozicijos 8518 22 aprašą, ES turėtų taikyti šią klasifikavimo išvadą;

               (6)

               todėl Reglamentas (ES) Nr. 1066/2010 su pakeitimais, padarytais Įgyvendinimo reglamentu (ES) Nr. 441/2013, turėtų būti panaikintas;

               (7)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 1066/2010 panaikinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 29 d.

            Komisijos vardu

            Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  2010 m. lapkričio 19 d. Komisijos reglamentas (EB) Nr. 1066/2010 dėl tam tikrų prekių klasifikavimo Kombinuotojoje nomenklatūroje (OL L 304, 2010 11 20, p. 9).

      (3)  2013 m. gegužės 7 d. Komisijos įgyvendinimo reglamentas (ES) Nr. 441/2013, kuriuo iš dalies keičiami arba panaikinami tam tikri reglamentai dėl prekių klasifikavimo Kombinuotojoje nomenklatūroje (OL L 130, 2013 5 15, p. 1).

      (4)  1987 m. balandžio 7 d. Tarybos sprendimas 87/369/EEB dėl Tarptautinės suderintos prekių aprašymo ir kodavimo sistemos konvencijos bei konvencijos pakeitimo protokolo sudarymo (OL L 198, 1987 7 20, p. 1).

      (5)  OL C 106, 2005 4 30, p. 10.

      (6)  OL C 143, 2006 6 17, p. 18.

      (7)  OL C 126, 2012 4 28, p. 3.


title: 2012 m. liepos 12 d. Komisijos įgyvendinimo reglamentas (ES) Nr. 632/2012, kuriuo 174-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
13.7.2012

               LT

               Europos Sąjungos oficialusis leidinys

               L 182/31

         KOMISIJOS ĮGYVENDINIMO REGLAMENTAS (ES) Nr. 632/2012
   2012 m. liepos 12 d.
   kuriuo 174-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002 dėl specialių ribojančių priemonių, taikomų tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai įšaldomi, kaip numatyta tame reglamente;

               (2)

               2012 m. liepos 2 d. Jungtinių Tautų Saugumo Tarybos sankcijų komitetas nusprendė pašalinti aštuonis fizinius asmenis iš asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 12 d.

            Komisijos vardu Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinėje dalyje „Fiziniai asmenys“ išbraukiami šie įrašai:

                  (a)

                     „Sobhi Abdel Aziz Mohamed El Gohary Abu Sinna (alias a) Sobhi Abdel Aziz Mohamed Gohary Abou Senah, b) Mohamed Atef, c) Sheik Taysir Abdullah, d) Abu Hafs Al Masri, e) Abu Hafs Al Masri El Khabir, f) Taysir). Gimimo data: 1958 01 17. Gimimo vieta: El Behira, Egiptas. Pilietybė: Egipto. Kita informacija: patvirtinta, kad 2001 m. mirė Pakistane. Įtraukimo į sąrašą pagal 2a straipsnio 4 dalies b punktą data: 2001 01 25.“

                  (b)

                     „Nasr Fahmi Nasr Hassannein (alias a) Muhammad Salah, b) Naser Fahmi Naser Hussein). Gimimo data: 1962 10 30. Gimimo vieta: Kairas, Egiptas. Pilietybė: Egipto. Kita informacija: pranešta, kad mirė. Įtraukimo į sąrašą pagal 2a straipsnio 4 dalies b punktą data: 2001 10 06.“

                  (c)

                     „Mustapha Ahmed Mohamed Osman Abu El Yazeed (alias a) Mustapha Mohamed Ahmed, b) Shaykh Sai’id). Gimimo data: 1955 02 27. Gimimo vieta: El Sharkiya, Egiptas. Pilietybė: Egipto. Kita informacija: patvirtinta, kad mirė Afganistane 2010 m. gegužės mėn. Įtraukimo į sąrašą pagal 2a straipsnio 4 dalies b punktą data: 2001 10 06.“

                  (d)

                     „Muhsin Moussa Matwalli Atwah Dewedar (alias a) Al-Muhajir, Abdul Rahman, b) Al-Namer, Mohammed K.A., c) Mohsen Moussa Metwaly Atwa Dwedar, d) Abdel Rahman, e) Abdul Rahman). Gimimo data: 1964 06 19. Gimimo vieta: Dakahliya, Egiptas. Pilietybė: Egipto. Kita informacija: patvirtinta, kad mirė Pakistane 2006 m. balandžio mėn. Įtraukimo į sąrašą pagal 2a straipsnio 4 dalies b punktą data: 2001 10 17.“

                  (e)

                     „Fahid Mohammed Ally Msalaam (alias a) Fahid Mohammed Ally, b), Fahad Ally Msalam, c), Fahid Mohammed Ali Msalam, d), Mohammed Ally Msalam, e), Fahid Mohammed Ali Musalaam, f), Fahid Muhamad Ali Salem, g) Fahid Mohammed Aly, h) Ahmed Fahad, i) Ali Fahid Mohammed, j) Fahad Mohammad Ally, k) Fahad Mohammed Ally, l) Fahid Mohamed Ally, m) Msalam Fahad Mohammed Ally, n) Msalam Fahid Mohammad Ally, o) Msalam Fahid Mohammed Ali, p) Msalm Fahid Mohammed Ally, q) Usama Al-Kini, r) Mohammed Ally Mohammed, s) Ally Fahid M). Gimimo data: 1976 04 09. Gimimo vieta: Mombasa, Kenija. Pilietybė: Kenijos. Paso Nr.: a) A260592 (Kenijos piliečio pasas), b) A056086 (Kenijos piliečio pasas), c) A435712 (Kenijos piliečio pasas), d) A324812 (Kenijos piliečio pasas), e) 356095 (Kenijos piliečio pasas). Nacionalinis asmens kodas 12771069 (Kenijos asmens tapatybės kortelė). Kita informacija: a) tėvo vardas ir pavardė – Mohamed Ally. Motinos vardas ir pavardė – Fauzia Mbarak; b) patvirtinta, kad mirė 2009 m. sausio 1 d. Pakistane. Įtraukimo į sąrašą pagal 2a straipsnio 4 dalies b punktą data: 2001 10 17.“

                  (f)

                     „Sheikh Ahmed Salim Swedan (alias a) Ahmed Ally, b) Sheikh Ahmad Salem Suweidan, c) Sheikh Swedan, d) Sheikh Ahmed Salem Swedan, e) Ally Ahmad, f) Muhamed Sultan, g) Sheik Ahmed Salim Sweden, h) Sleyum Salum, i) Sheikh Ahmed Salam, j) Ahmed The Tall, k) Bahamad, l) Sheik Bahamad, m) Sheikh Bahamadi, n) Sheikh Bahamad). Titulas: šeichas. Gimimo data: 1960 04 09. Gimimo vieta: Mombasa, Kenija. Pilietybė: Kenijos. Paso Nr. A163012 (Kenijos piliečio pasas). Nacionalinis asmens kodas 8534714 (Kenijos asmens tapatybės kortelė, išduota 1996 11 14). Kita informacija: patvirtinta, kad mirė 2009 m. sausio 1 d. Pakistane. Įtraukimo į sąrašą pagal 2a straipsnio 4 dalies b punktą data: 2001 10 17.“

                  (g)

                     „Tohir Abdulkhalilovich Yuldashev (alias a) Юлдашев Тахир Абдулхалилович b) Yuldashev, Takhir). Gimimo data: 1967 m. Gimimo vieta: Namangano miestas, Uzbekistanas. Pilietybė: Uzbekistano. Kita informacija: a) buvęs Uzbekistano islamo judėjimo lyderis; b) patvirtinta, kad mirė Pakistane 2009 m. rugpjūčio mėn. Įtraukimo į sąrašą pagal 2a straipsnio 4 dalies b punktą data: 2001 10 17.“

                  (h)

                     „Abbas Abdi Ali (alias Ali, Abbas Abdi). Kita informacija: pranešta, kad mirė 2004 m. Įtraukimo į sąrašą pagal 2a straipsnio 4 dalies b punktą data: 2001 11 09.“


title: 2013 m. vasario 15 d. Komisijos įgyvendinimo reglamentas (ES) Nr. 134/2013, kuriuo nustatomi importo muitai grūdų sektoriuje, galiojantys nuo 2013 m. vasario 16 d.

text:
16.2.2013

               LT

               Europos Sąjungos oficialusis leidinys

               L 45/10

         KOMISIJOS ĮGYVENDINIMO REGLAMENTAS (ES) Nr. 134/2013
   2013 m. vasario 15 d.
   kuriuo nustatomi importo muitai grūdų sektoriuje, galiojantys nuo 2013 m. vasario 16 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, kuriuo nustatomas bendras žemės ūkio rinkų organizavimas ir konkrečios tam tikriems žemės ūkio produktams taikomos nuostatos („Bendras bendro žemės ūkio rinkų organizavimo reglamentas“) (1),
   atsižvelgdama į 2010 m. liepos 20 d. Komisijos reglamentą (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių (grūdų sektoriaus importo muitų mokesčių srityje) (2), ypač į jo 2 straipsnio 1 dalį,
   kadangi:

               (1)

               Reglamento (EB) Nr. 1234/2007 136 straipsnio 1 dalyje numatyta, kad produktams, kurių KN kodai 1001 19 00, 1001 11 00, ex 1001 91 20 (paprastieji kviečiai, skirti sėjai), ex 1001 99 00 (paprastieji kviečiai, aukščiausios kokybės, išskyrus skirtus sėjai), 1002 10 00, 1002 90 00, 1005 10 90, 1005 90 00, 1007 10 90 ir 1007 90 00 nustatomas importo muitas yra lygus šių importuotų produktų intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau tas muitas negali viršyti Bendrojo muitų tarifo muito normos;

               (2)

               reglamento (EB) Nr. 1234/2007 136 straipsnio 2 dalyje numatyta, kad, siekiant apskaičiuoti minėto straipsnio 1 dalyje nurodytą importo muitą, reguliariai nustatomos tipinės minėtų produktų CIF importo kainos;

               (3)

               remiantis Reglamento (ES) Nr. 642/2010 2 straipsnio 2 dalimi, produktų, pažymėtų kodais 1001 19 00, 1001 11 00, ex 1001 91 20 (paprastieji kviečiai, skirti sėjai), ex 1001 99 00 (paprastieji kviečiai, aukščiausios kokybės, išskyrus skirtus sėjai), 1002 10 00, 1002 90 00, 1005 10 90, 1005 90 00, 1007 10 90 ir 1007 90 00 importo muito apskaičiavimui turi būti taikoma kasdieninė tipinė CIF importo kaina, nustatyta minėto Reglamento 5 straipsnyje nurodyta tvarka;

               (4)

               reikėtų nustatyti importo muitus laikotarpiu nuo 2013 m. vasario 16 d., kurie yra taikomi tol, kol bus nustatyti nauji;

               (5)

               siekiant užtikrinti, kad ši priemonė būtų taikoma kuo greičiau po atnaujintų duomenų paskelbimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Nuo 2013 m. vasario 16 d. importo muitai grūdų sektoriuje, numatyti Reglamento (EB) Nr. 1234/2007 136 straipsnio 1 dalyje, yra nustatomi šio reglamento I priede remiantis II priede pateikta informacija.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 15 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 187, 2010 7 21, p. 5.

      I PRIEDAS

         Produktų, išvardytų Reglamento (EB) Nr. 1234/2007 136 straipsnio 1 dalyje, importo muitai, taikomi nuo 2013 m. vasario 16 d.

                  KN kodas

                  Prekių aprašymas

                  Importo muitas (1)

                  (EUR už toną)

                  1001 19 00
                  1001 11 00

                  Aukštos kokybės kietieji KVIEČIAI

                  0,00

                  vidutinės kokybės

                  0,00

                  žemos kokybės

                  0,00

                  ex 1001 91 20

                  Paprastieji KVIEČIAI, skirti sėjai

                  0,00

                  ex 1001 99 00

                  Paprastieji KVIEČIAI, aukštos kokybės, išskyrus skirtus sėjai

                  0,00

                  1002 10 00
                  1002 90 00

                  RUGIAI

                  0,00

                  1005 10 90

                  KUKURŪZAI, skirti sėjai, išskyrus hibridus

                  0,00

                  1005 90 00

                  KUKURŪZAI, išskyrus sėklą (2)

                  0,00

                  1007 10 90
                  1007 90 00

                  Grūdinis SORGAS, išskyrus hibridus, skirtus sėjai

                  0,00

         (1)  Remiantis Reglamento (ES) Nr. 642/2010 2 straipsnio 4 dalimi, importuotojui muitas gali būti sumažintas:

                  —

                  3 EUR už toną, jei iškrovimo uostas yra Viduržemio jūros uostas (už Gibraltaro sąsiaurio ribų) arba Juodosios jūros uostas ir jei prekės atgabenamos Atlanto vandenynu arba per Sueco kanalą;

                  —

                  2 EUR ų toną, jei iškrovimo uostas yra Airijoje, Jungtinėje Karalystėje, Danijoje, Estijoje, Latvijoje, Lietuvoje, Lenkijoje, Suomijoje, Švedijoje arba Iberijos pusiasalio Atlanto vandenyno pakrantėje ir jei prekės atgabenamos Atlanto vandenynu;

         (2)  Importuotojui muitas gali būti sumažintas vienoda 24 EUR už toną suma, jei laikomasi Reglamento (ES) Nr. 642/2010 3 straipsnyje nurodytų sąlygų.

      II PRIEDAS

         I priede nustatyto muito apskaičiavimo komponentai

      1.2.2013-14.2.2013

                  1.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              (EUR/t)

                              Paprastieji kviečiai (1)

                              Kukurūzai

                              Kietieji kviečiai, aukštos kokybės

                              Kietieji kviečiai, vidutinės kokybės (2)

                              Kietieji kviečiai, žemos kokybės (3)

                              Prekių birža

                              Minnéapolis

                              Chicago

                              —

                              —

                              —

                              Kotiruojama

                              241,45

                              208,21

                              —

                              —

                              —

                              FOB kaina JAV

                              —

                              —

                              295,74

                              285,74

                              265,74

                              Meksikos įlankos priemoka

                              78,15

                              17,92

                              —

                              —

                              —

                              Didžiųjų ežerų priemoka

                              —

                              —

                              —

                              —

                              —

                  2.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              Vežimo išlaidos: Meksikos įlanka – Roterdamas:

                              14,32 EUR/t

                              Vežimo išlaidos: Didieji ežerai – Roterdamas:

                              — EUR/t

         (1)  Įtraukta 14 EUR už toną priemoka (Reglamento (ES) Nr. 642/2010 5 straipsnio 3 dalis).

         (2)  10 EUR už toną nuolaida (Reglamento (ES) Nr. 642/2010 5 straipsnio 3 dalis).

         (3)  30 EUR už toną nuolaida (Reglamento (ES) Nr. 642/2010 5 straipsnio 3 dalis).